เรื่องร้องเรียน (ถนน,สัตว์จรจัด,ความปลอดภัย) วันที่ 2023-03-30 23:55:51 — แขวงบางเชือกหนัง เขตตลิ่งชัน กรุงเทพมหานคร
บริเวณถนนบางเชือกหนัง หลังกำแพงหมู่บ้านบางกอกบูลเลอวาร์ด ซิกเนเจอร์ สาธร ราชพฤกษ์ มีกลุ่มสุนัขจรจัดเป็นฝูงประมาณ 7-8 ตัว ไม่มีเจ้าของ จ่าฝูงสีน้ำตาลมีปลอกคอ สมาชิกฝูงมีสีน้ำตาล 4-5 ตัว สีดำ 2 ตัว เป็นสุนัขที่คนงานก่อสร้างทิ้งไว้เมื่อย้ายและรื้อถอนแคมป์ซึ่งเคยอยู่บริเวณปากทางเข้าหมู่บ้านธนทรัพย์ด้านถนนบางเชือกหนัง สุนัขถูกทิ้งไว้ โดยสำนักอนามัยได้มาเคลื่อนย้ายไปครั้งหนึ่งแล้วช่วงเดือนกุมภาพันธ์ ปัจจุบันยังเหลืออยู่ ก่อความเดือดร้อนกับประชาชนที่สัญจรไปมา ทั้งพระภิกษุที่เดินเท้าบิณฑบาตและนักเรียน เส้นทางนี้เป็นเส้นทางส่งเสริมท่องเที่ยวเชิงนิเวศน์ธรรมชาติของกรังเทพมหานครมีขบวนจักรยานนักท่องเที่ยวชาวต่างชาติผ่านแทบทุกวัน เกรงว่าจะได้รับอุบัติเหตุและอันตราย จึงขอความกรุณาจากหน่วยงานที่เกี่ยวมาเคลื่อนย้ายไปยังที่เหมาะสมต่อไป